תקנון האתיקה המקצועית
בתחום הארכיאולוגיה

תחום התקנון

1. תקנון האתיקה המקצועית שהתקבל במליאת אגודת הארכיאולוגים בתאריך 14 בדצמבר 1990 (להלן ״התקנון״), מחייב את כל חברי האגודה, כפי שהוגדר בחוק העמותות, ופתוח לכל ארכיאולוג המעוניין להשתמש בו לצרכיו.
2. יש לשאוף לכך שכל המוסדות הארכיאולוגיים בישראל יראו בתקנון זה בסיס להסדרת יחסיהם עם הארכיאולוגים המועסקים במסגרתם.
3. במקרה של חילוקי דעות, או רצון מצד הצדדים לברר נקודות משמעותיות, תועבר המחלוקת אל גוף מיוחד שייבחר על־ידי הנהלת האגודה ברוב קולות וייקרא ״בית הדין האתי של האגודה״ (להלן ״בית הדין״). בית הדין יכלול שלושה פוסקים המועסקים כארכאולוגים פעילים במוסד מוכר. פסיקתו של בית הדין תחייב את כל הארכיאולוגים שעניינם הובא בפניו.
4. יש לראות בהכרעת בית הדין הכרעה המחייבת את חברי האגודה ו/או כל הפונה לשרותיו.
5. הכנסת שינויים בתקנון תתבצע על פי הסדר שלהלן:
6. הצעת השינוי תועלה על־ידי כל חבר הרואה לנבון לעשות זאת ותובא בפני הנהלת האגודה לדיון ראשוני.
7. הצעת השינוי תידון במליאת ההנהלה, ותאושר בהצבעת רוב של יותר מ־ס/ס50 מחברי ההנהלה.
8. לאחר אישורה על־ידי ההנהלה, תועלה הצעת השינוי בכנס האגודה הקרוב ותאושר בהצבעת חברי האגודה בולם. אישור ההצעה ייעשה רק לאחר קבלת רוב של יותר מ־ס/ס50 מחברי האגודה הנוכחים בכנס.

שמירה על מוסר מיקצועי

1. חבר האגודה לא יסחור בכל ממצא ארכיאולוגי.
2. חבר אגודה לא יפרסם או יספק חוות־דעת מקצועית בכל הנוגע לחומר שמוצאו בלתי ידוע, או שקיים חשד סביר שמקורו בחפירות שוד, להוציא חומר שנרכש או הוחרם על־ידי הגוף המוסמך לכך מטעם המדינה, דהיינו רשות העתיקות.
3. חברי האגודה נקראים לדווח על כל מידע הנוגע לחפירות שוד, ושהגיע לרשותם, לרשויות המוסמכות.

זכויות וחובות בטיפול בחומר מדעי

1. חברי האגודה נקראים להקפיד הקפדת יתר באשר לאחריותם האישית לפרסום ממצאי חפירותיהם בתחום המוגדר בתקנות רשות העתיקות.
2. כפרסום מדעי מלא של חפירות יוגדר כל מאמר הכולל את מלוא הנתונים המפורטים להלן, ומפורסם במסגרת כרך או קובץ שתפוצתו מאפשרת נגישות מלאה מצד כל אדם או גוף המעוניין בכך, כמפורט להלן:
3. מאמר או קובץ בכתב־עת מדעי מוכר.
4. כרך או קובץ המגיע לבל הספריות ומוסדות המחקר המעוניינים בכך בארץ או בעולם.

כסופי יוגדר רק פרסום המכיל דו״ח מלא על תהליך החפירה, הסטרטיגרפיה, הארכיטקטורה והממצא החומרי של האתר, בצרוף תכניות, שרטוטים או תצלומים של החומר המתואר ובכלל זה המכלול הקרמי, הליתי, הפאוניסטי הבוטני, האנתרופולוגי או כל ממצא אחר שהתגלה בחפירה.

1. לפני פרסום הדו״ח הסופי נקראים חברי האגודה לספק דו״חות ראשוניים, המכילים את תמצית המידע המפורט לעיל בסעיף 10, על מנת להביא בפני קהילית הארכיאולוגים מידע כללי שישמש במשך פרק הזמן הנדרש עד להכנת הדו״ח הסופי.
2. אחריות פירסום החומר בידי מקבל רשיון החפירה, לו זכות ראשונית על הבאת הנתונים המפורטים בסעיפים 10 ו־11 לידיעת קהילית הארכיאולוגים והציבור הרחב.
3. אחריותו של הארכיאולוג אינה מקצועית בלבד. הארכיאולוג אחראי לשימור אוצרות התרבות שבטיפולו. לנגד עיניו חייב לעמוד שימור האתר, שחזורו באם הדבר אפשרי והעברתו לידי הרשויות המוסמכות להמשך הטיפול בו. על הארכיאולוג להקפיד על הקצאת שטחי חפירה באתר למחקר הדורות הבאים, להוציא מקרים שבהם עומד האתר להעלם עקב פעולות פיתוח, או שהוא נמצא בתהליך שוד המסכן את קיומו.
4. עיבוד החומר לשם פירסום יבוצע תוך תשלום שכר לבא כוחו של בעל רשיון החפירה. על בעל רשיון החפירה להבטיח אמצעי מימון לעיבוד החומר. זאת להוציא מצב של התקשרות בין בעל רשיון החפירה עם חוקר עצמאי אחר, כדוגמת חוקר מתמחה העוסק בתחום מחקר עצמאי, שבעל הרשיון נזקק לשרותיו לשם קבלת מידע מתחום התמחותו. במקרה זה תתבצע ההתקשרות על בסיס עבודה בשכר או במימון עצמי של החוקר המתמחה, בהתאם לסיכום שיושג בין שני הצדדים.
5. במידה ולא נכתב חוזה ובעל רשיון החפירה ויתר על זכויות הפרסום, זכותו של בא כוחו של בעל רשיון החפירה לעבד ולפרסם את מסקנותיו מעיבוד ממצאי החפירה. במקרה זה יחולו על מעבד החומר הכללים המפורטים בסעיף 14, ומתייחסים להתקשרות עם חוקר מתמחה.

יחסים מקצועיים בין ארכיאולוגים

1. בעל רשיון החפירה יאפשר עיון בנתונים המדעיים לעמיתים במקצוע, בכפוף לכללים ולמגבלות המפורטות להלן בסעיפים 18־20.
2. לא יחפור ארכיאולוג אתר שנחפר על־ידי ארכיאולוג אחר בתחום המפורט בחוק, דהיינו 10 שנים מתום מועד החפירה, ללא קבלת הסכמה בכתב מהארכיאולוג חופר האתר.
3. מסירת חומר ארכיאולוגי לשם איזכור בפירסום, הרצאה, תצוגה ובדומה תבוצע רק על פי הסכמת החופר. במונח חומר במשתמע מהנחייה זו כלולים ממצאים, שרטוטים, תוכניות, מפות, תצלומים, רישומים או מידע עליהם. תקנה זו חלה גם על איזכורים שאינם נחשבים לפירסום מדעי של חומר, ובהם תיזות לתארי מוסמך ודוקטור ודו״חות לארכיון רשות העתיקות, הפתוחים לעיון הציבור. תקנה זו כפופה למגבלות המפורטות בתקנון רשות העתיקות, המתייחסות לפרק הזמן המוקצב בחוק, בו תקפה בעלותו של חופר על זכות פירסומם של ממצאי חפירותיו.
4. דין רשיון סקר כדין רשיון חפירה. לא יינתן רשיון סקר לארכיאולוג על אזור הנסקר במקביל (או שנסקר בטווח הזמן המוגדר בתקף בחוק רשות העתיקות) על־ידי ארכיאולוג אחר ללא הסכמת הראשון. לא יפורסמו ממצאי סקר שנערך על־ידי ארכאולוג אחר ללא הסכמתו, כמפורט לעיל בסעיף 18.

אחריות מוסדית

1. כל חפירה או סקר ארכיאולוגי הנם באחריות הארכיאולוג הממונה על פעילות זו, ובכפוף לכללי רישוי הפעילות חייב המוסד בו מועסק הארכיאולוג להעניק לו את חסותו. חסות זו מחייבת את המוסד בכל כללי האתיקה שבהם מחויב החופר עצמו, כלומר ערבות לקיומם של מקורות מימון לביצוע הפעילות עד לתום פרק הזמן המוגדר בתקנות רשות העתיקות. לפיכך לא ימסור מוסד מידע כלשהו, כמפורט בסעיף 18, ללא הסכמת החופר. תקנה זו מתייחסת גם למאגרי מידע הקיימים בכמה מהמוסדות, ובהם ארכיון רשות העתיקות ומעבדותיהם של המוסדות האקדמיים.

 14 בדצמבר 1990